Crvanj
Crvanj je planina u sjeveroistočnoj Hercegovini. Na sjeveru je omeđena Neretvom, sa juga i jugozapada Nevesinjskim poljem, a sa istoka prostranom visoravni Morine. Građena je pretežno od trijaskih i jurskih krečnjaka sa razvijenim krškim oblicima. Najviši vrhovi su Zimomor 1.920 m, Previja 1.856 m, Veliki Gradac 1.850 m i Ledenica 1.827 m. Ime Zimomor dobio je zato što sve živo mori, zimi hladnoćom, ljeti vrućinom. Slabo razvijenu rječnu mrežu čine Živanjski potok (pritoka Neretve) i otoka Uloškog jezera - potok Jezernica, koji se također ulijeva u Neretvu. Sjeverni i sjeveroistočni dio planine, iz pravca Uloga, je šumovit (hrast, bor), a ostalo je pod pašnjacima. Na zapadnim padinama, prema Nevesinjskom polju, prevladavaju sporadične šume (prošarane šumskim jezicima koji slijede uvale i sekundarne planinske grebene nad uvalama), šumarci i travnjaci, a na vršnom području prevladavaju travnjaci i kamenjar s niskom vegetacijom kamenjara. Na planini se uglavnom nalaze privremena pastirska naselja.